แรงซื้อกลุ่มโรงพยาบาล หนุน SET ปิดเหลือลบ 3 จุด แนะจับตาสถานการณณ์รัสเซีย-ยูเครน
แรงซื้อกลุ่มโรงพยาบาล หนุน SET ปิดเหลือลบ 3 จุด แนะจับตาสถานการณณ์รัสเซีย-ยูเครน ให้กรอบแนวรับ 1,680 จุด แนวต้าน 1,700 จุด
22 ก.พ. 2565

โดยนักวิเคราะห์ กล่าวว่า ตลาดหุ้นไทยช่วงบ่ายลดช่วงลบจากแรงซื้อกลับ หลังตลาดหุ้นรัสเซียวันนี้ลดช่วงลบในภาคบ่าย เช่นเดียวกับตลาดหุ้นยุโรป เนื่องจากธนาคารกลางรัสเซียยืนยันว่าจะทำทุกวิถีทางเพื่อรักษาเสถียรภาพระบบการเงินหลังจากค่าเงินรูเบิลของรัสเซียดิ่งต่ำสุดในรอบเกือบ 2 ปี
ขณะที่สถานการณ์โควิดในประเทศมีผู้ติดเชื้อสูงขึ้นกระทบหุ้นกลุ่ม Reopening แต่ก็ยังมีแรงซื้อกลุ่มโรงพยาบาล หลังจากรัฐยังให้ผู้ป่วยโควิดใช้สิทธิ UCEP รักษาได้ต่อไป ทำให้ตลาดหุ้นมีบาลานซ์ และรัฐบาลยืนยันไม่ใช้มาตรการล็อกดาวน์ จึงมองว่าสถานการณ์จะไม่กระทบต่อระบบเศรษฐกิจมากนัก
สำหรับแนวโน้มวันพรุ่งนี้ยังต้องติดตามสถานการณ์ความตึงเครียดระหว่างรัสเซียและยูเครนต่อไป ให้กรอบแนวรับที่ 1,680 จุด แนวต้านที่ 1,700 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 5,161.83 ล้านบาท ปิดที่ 164.50 บาท ลดลง 0.50 บาท
PTT มูลค่าการซื้อขาย 3,096.73 ล้านบาท ปิดที่ 39.00 บาท เพิ่มขึ้น 0.25 บาท
CPALL มูลค่าการซื้อขาย 2,645.49 ล้านบาท ปิดที่ 67.00 บาท ราคาไม่เปลี่ยนแปลง
AOT มูลค่าการซื้อขาย 2,362.50 ล้านบาท ปิดที่ 63.50 บาท ลดลง 1.50 บาท
SCB มูลค่าการซื้อขาย 2,316.40 ล้านบาท ปิดที่ 128.00 บาท ลดลง 0.50 บาท